Jääbki siis üle ainult lennujuhi amet. Ma olen seda mõtet ikka aastaid juba veeretanud, aga siiamaani on lapsed liiga väiksed olnud või tulemas või ühesõnaga- pugenud laste taha. Nüüd aga tunduvad kõik juba suhteliselt ise hakkama saavat ja miks mitte. Seoses sellega oli eelmine nädal üks naljakas juhtum. Ühe kliendiga otsisime vist ligi kuu sobivat aega.  Lõpuks ladusime mõlemad oma töögraafikud ette ja segadus muutus veel suuremaks. Ei olnud nii, et 8-17 5 päevane töönädal ja siis 2 vaba puhkepäeva perele. Sama mis mul ja lõpuks leidsime ühel hommikul kell 10 täitsa ühise vaba aja. Küsisin, et mis töö see on, kus iga päev töö erineval kellaajal hakkab - lennujuht. jeeeee….